laion/Wikipedia-Exotic huggingface dataset:
Szerencs

Szerencs on linn Ungaris Borsod-Abaúj-Zempléni komitaadis, Szerencsi kreisi halduskeskus. Szerencs kuulub Tokaj-Hegyalja veinipiirkonda. Szerencs asub komitaadikeskusest Miskolcist ligikaudu 32 km idas. Linna läbivad Hatvan–Miskolc–Szerencs–Sátoraljaújhely ja Szerencs–Hidasnémeti raudteeliinid. Ürikutes on Szerencsit esmamainitud 1216. aastal. Benediktlaste kloostr oli olemas juba 1247. aastal. Turulinnaks (oppidum) on Szerencsit esmakordselt nimetatud 1490. aastal. Aastatel 1556–1559 ehitati benediktlaste kloostri kohale kindlus. 17.–20. aprill 1605. aastal toimus Szerencsis parlamendi istung, mis valis István Bocskai Ungari vürstiks ja kus kuulutati välja protestantide usuvabadus. Raudteeühenduse sai Szerencs 1859. aastal. 1876. aastal kaotas Szerencs turulinna staatuse ja muudeti suurkülaks. 1889. aastal rajati Szerencsisse suhkruvabrik, mis oli tol ajal suurim Euroopas. 1923. aastal ehitati Szerencsisse šokolaadivabrik. 1960. aastatel asula areng kiirenes, rajati leivatehas, masinatehas ja kergetööstusettevõtteid. Linnaõigused sai Szerencs tagasi 1984. aastal. Geisenheim, Saksamaa Hesperange, Luksemburg Malchin, Saksamaa Miercurea Nirajului, Rumeenia Rožňava, Slovakkia Podgora, Horvaatia Detailed Gazetteer of Hungary, vaadatud 23.09.2024. Szerencs története, 18. jaanuar 2008 Szerencs Város Önkormányzata. Vaadatud 6. mail 2024
Mindszent

Mindszent on linn Ungaris Csongrád-Csanádi komitaadis Hódmezővásárhelyi kreisis. Mindszent asub Tisza jõe paremal kaldal, kreisikeskusest Hódmezővásárhelyist umbes 15 km loodes ja komitaadikeskusest Szegedist ligikaudu 31 km põhjas. Linna läbivad Euroopa maantee E7 ja Szolnok–Hódmezővásárhely–Makó raudteeliin. Piirkond oli asustatud juba muinasajal. Asulat on esmamainitud 1332. aastal. 1423. aastal oli Mindszentis juba kirik. Raudteeühenduse sai Mindszent 1893. aastal. Linnaõigused anti Mindszentile 1993. aastal. Buziaș, Rumeenia Heten, Ungari Hartheim am Rhein, Saksamaa Misentea, Rumeenia Mužlja, Serbia Detailed Gazetteer of Hungary, vaadatud 23.09.2024. Településtörténet Mindszent. Vaadatud 6. mail 2024 Mindszent Magyar Katolikus Lexikon. Vaadatud 6. mail 2024
Ääremängijad

"Ääremängijad" on 2023. aastal esilinastunud Eesti lühimängufilm. Kuumal suveõhtul kohtuvad juhuslikult kolm teismelist mere ääres. Nad hakkavad üksteist võrgutama ja väljakutseid esitama. Spontaanne flirt tekitab pingelise kolmnurga, kus üksteise piire nihutades püütakse varjata oma ebakindlust. Mänguline provokatsioon viib alandamiseni ning kogenematuid noori haaravad instinktid, mille üle neil puudub kontroll. Keegi pole aga piisavalt julge, et oma piire kehtestada. Kes on süüdi, kes on ohver? Miriam – Aleksandra Saar Taavi – Rasmus Roopõld Chris – Tristan Ruusmaa Ääremängijad. Eesti filmi andmebaas. EESTI LÜHI- JA ANIMAFILMID 2023-2024. Eesti Filmi Instituut. Jungle Law. European Short Pitch.
Kuandõk Bišimbajev

Kuandõk Bišimbajev (kasahhi keeles Қуандық Уәлиханұлы Бишімбаев; sündinud 11. aprillil 1980 Kõzõlordas) on endine Kasahstani riigimees ja poliitiline tegelane, mõisteti süüdi oma naise mõrvas. Aastatel 2001–2019 töötas ta erinevatel ametikohtadel valitsuses ja riigiettevõtetes. Aastal 2016 oli ta Kasahstani majandusminister. Aastal 2017 peeti ta kinni eriti suures ulatuses altkäemaksu võtmise ja omastamise eest. Aastal 2018 sai ta kümneaastase karistuse koos vara konfiskeerimise ja eluaegse riigiameti õiguse äravõtmisega, kuid vabastati aastal 2019 tingimisi. Novembris 2023 arreteeriti ta süüdistatuna oma abikaasa mõrvas. Ta sündis aastal 1980 Kõzõlordas. Aastal 1999 lõpetas ta Kasahstani riikliku juhtimisakadeemia Almatõs. Aastal 2001 lõpetas ta magistrina Tarazi Riikliku Ülikooli (asub Tarazis) ja George Washingtoni Ülikooli (asub Washingtonis), viimases õppis ta Bolašaki stipendiumi toel.
Sale sinipadjake

Sale sinipadjake ehk sale aubrieeta (Aubrieta gracilis) on taimeliik ristõieliste sugukonnas. Sale sinipadjake andmebaasis eElurikkus.
Saksa Tirool

Saksa Tirool (saksa: Deutschtirol; itaalia: Tirolo tedesco) on ajalooline piirkond Alpides, mis on nüüd Austria ja Itaalia vahel jagatud. See hõlmab ajaloolise Tirooli krahvkonna peamiselt etniliste sakslaste alasid: Austria Tirooli liidumaad (Põhja-Tirool ja Ida-Tirool) ning Lõuna-Tirooli provintsi, kuid mitte peamiselt itaaliakeelset Trentino provintsi (endine Welschtirol). Saksa Tirool oli ajalooliselt Habsburgide koosseisu kuuluva vürstliku Tirooli krahvkonna lahutamatu osa, kuid Habsburgide Austria-Ungari peatse kokkuvarisemisega Esimese maailmasõja lõppedes hakkasid keisririigi alad, kus sakslased olid enamuses, võtma meetmeid, et moodustada uus riik. 11. novembril 1918 loobus Austria keiser Karl I võimust ja 12. novembril kuulutati need etniliste sakslaste alad, sealhulgas Saksa Tirooli provints (saksa: Provinz Deutschtirol), Saksa-Austria vabariigiks eesmärgiga ühineda Saksamaaga. Ent Lõuna-Tirooli lubasid Antanti võimud Londoni lepinguga Itaaliale sõjasaagiks. Ülejäänud Saksa Tiroolist sai Austria Tirooli liidumaa. Tirooli staatus määrati lõplikult 1919. aasta Saint-Germaini rahulepinguga, millega pandi paika tänapäevani säilinud piirkonna jaotus. Saksa-Austria Tirooli ajalugu Tirool-Lõuna-Tirool-Trentino
Miraaž

Miraaž ehk terendus on valguskiirte teekonna paindumisest (refraktsioon) tulenev atmosfäärne optiline nähtus, mille tõttu tunduvad kauged objektid lähemana või teises kohas paiknevana. Valguskiired murduvad erinevate murdumisnäitajatega keskkondade piirpindadel. Erineva temperatuuriga õhul on erinev tihedus ning vastavalt ka erinev murdumisnäitaja. Palava päikesepaistelise päevaga võib vahetult maapinna kohal olev õhukiht olla palju kuumem selle kohal olevast õhust. Seetõttu toimub maapinna suhtes peaaegu paralleelselt liikuva valguskiire paljukordne ülespoole murdumine ehk paindumine, mille tõttu võivad kaugel paiknevad tegelikult eksisteerivad objektid ilmneda märksa lähemana tegelikust. Sellise pettuse ohvriks võivad langeda näiteks kõrberändurid, kes näevad oaasi seal, kus tegelikult on vaid liiv. Miraaže võib palaval suvepäeval näha ka Eesti maanteedel. Kuum asfalttee tundub olevat märg, kuid tegelikult on tegemist sinise taeva peegeldusega. Fatamorgaana Optikanähtused Novaja Zemlja efekt
Berjozovka (Borissovka rajoon)

Berjozovka (vene keeles Берёзовка) on küla (село) Venemaal Belgorodi oblastis Borissovka rajoonis, samanimelise külanõukogu keskus. 2010. aastal elas asulas 1281 inimest. 2024. aasta 6. mai hommikul hukkus asula lähistel Ukraina droonirünnaku läbi vähemalt seitse inimest. "До семи выросло число погибших от удара БПЛА в Белгородской области". rbc.ru (vene). 6. mai 2024. Vaadatud 6. mail 2024. "Ukrainian drone attack in Russia border region kills at least six, governor says". france24.com (inglise). France 24. 6. mai 2024. Vaadatud 6. mail 2024.
Laohaldussüsteem

Laohaldussüsteem (inglise keeles Warehouse Management System, ingliskeelne lühend WMS) aitab ettevõttel oma laoga seotud töötoiminguid tõhusamalt juhtida ja ladu perspektiivsemalt majandada. Tavaliselt laohaldussüsteemi kasutavad ettevõtted on laoteenuse pakkujad (nt hulgiladu, jaotusladu) ja ettevõtted kellel oma põhitegevuse toetamiseks on olemas enda ladu (nt kaubandus, tootmine). Kuna laondus on tähtis vahekomponent logistikas, siis lao-ettevõtted ärimaastikul konkurentsis püsimiseks ja kvaliteetse töö tegemiseks, kasutavad laohaldussüsteemi juhtimisel spetsiaalset tarkvara. Laohaldussüsteemi juhtiv tarkvara on ülesehitatud arvestades laotöö kompleksust, tegevusi ja vajadusi. Laotarkvara mõningad põhifunktsioonid, mis laondust toetavad on näiteks: Kauba vastuvõtt ja ladustamine Tellimuse vastuvõtt, käsitlus (komplekteerimine, pakkimine) Kauba väljastamine Tööjõu juhtimine Laoseis Aruanded, prognoos Liidese võimalus teiste logistika valdkonna tarkvaradega Laotarkava pakuvad mitmed välismaised ja kohalikud ettevõtted. Tarkvara on võimalik saada kui: Eraldi rakendustarkvara Tarkvara teenusena Sisseehitatud teise mitmeotstarbelisse tarkvarasse Ettevõtte ressursside planeerimine (inglise keeles Enterprise Resource Planning, ingliskeelne lühend ERP) Tarneahela juhtimine (inglise keeles Supply Chain Management, ingliskeelne lühend SCM) E-andmevahetus (inglise keeles Electronic Data Interchange, ingliskeelne lühend EDI) Logistika mõisted
Judoklubi Samurai

Judoklubi Samurai on judoklubi Pärnus. Klubi asutati 2010. aastal Asko Looga poolt. Lisaks Loogale on klubi treenerite hulgas ka Kristjan Hendrikson. Judoklubi Samurai kuulub Eesti Judoliitu. "Judoklubi Samurai - ESR". www.spordiregister.ee. Vaadatud 7. mail 2024.
Kari Mangrud Alvsvåg

Kari Mangrud Alvsvåg (sündinud 31. juulil 1970 Lørenskogis) on Norra (nais)teoloog ja luterlik vaimulik. Ta on aastast 2022 Norra kiriku Borgi piiskopkonna piiskop. Ta kasvas üles Rådes, kus tema isa töötas koolidirektorina. 1998. aastal sooritas ta teoloogiakandidaadi eksami Oslos asuvas teoloogiaülikoolis (Menighetsfakultetet). Seejärel töötas ta aastatel 1999–2002 meremeeste pastorina Dubais. Pärast Norrasse naasmist oli ta algul õpetaja, kuid aastast 2004 oli ta Vestre Borgesysseli praostkonna pastor ja aastast 2009 Borgi piiskopkonna katehheesiaspetsialist. Aastal 2012 sai tast Søndre Borgesysseli praostkonna praost ja aastal 2020 Fredrikstadi toomkiriku toompraost. Veebruaris 2022 valiti ta Borgi piiskopkonna piiskopiks ja inaugureeriti ametisse 24. aprillil 2022.
Guizhou

Guizhou on provints Hiinas. Guizhoust sai Hiina provints Mingi dünastia ajal. Qingi dünastia ajal toimus Guizhou ülestõus (1854–1873), mille mahasurumisel tapeti suurem osa hmongi rahvast. Provintsis elab palju vähemusrahvusi, nende seas miaod, jaod, dongid, tšuangid, baid, tujiad, gelaod ja suid. Provints jaguneb 9 ringkonna tasemel haldusüksuseks (4 ringkonna õigustes linna, 2 ringkonda, 3 autonoomset ringkonda): Guiyang (贵阳市), Liupanshui (六盘水市), Zunyi (遵义市), Anshun (安顺市), Tongren (铜仁地区), Bijie (毕节地区), Qianxi'nani autonoomne ringkond (黔西南布依族苗族自治州), Qiandongnani autonoomne ringkond (黔东南苗族侗族自治州), Qiannani autonoomne ringkond (黔南布依族苗族自治州). Provintsi koduleht
Bátaszék

Bátaszék (saksa keeles Badeseck, horvaadi keeles Bacik) on linn Ungaris Tolna komitaadis Szekszárdi kreisis. Bátaszék asub komitaadikeskusest Szekszárdist ligikaudu 17 km lõunas. Linnast lähtuvad Sárbogárd–Bátaszéki, Dombóvár–Bátaszék ja Bátaszék–Baja–Kiskunhalasi raudteeliinid. Rauaajal oli praeguse Bátaszéki kohal keltide asula. 1146. aastal asustas kuningas Géza II sinna tsistertslaste kloostri. 1242. aasta märtsi alguses hävitasid mongolid kloostri ja kiriku. Kloostri taastamine võttis väga palju aega ja seda ei suudetudki täies mahus taastada. 1419. aastal läks klooster benediktlaste valdusesse. 15. sajandil sai Bátaszék turulinnaks. 1529. aastal tegid türklased Bátaszéki maatasa. Pärast türklaste väljaajamist toodi alates 1718. aastast piirkonda saksa asunikke. 1860. aastate keskel hävis suur osa Bátaszékist tulekahjus. Raudteeühenduse sai asula 1871. aastal. Teise maailmasõja järel saadeti suurem osa Bátaszéki saksa rahvusest elanikkonnast riigist välja. Vahepeal kaotatud linnaõigused sai Bátaszék tagasi 1995. aastal. Besigheim, Saksamaa Ditrău, Rumeenia Tekovské Lužany, Slovakkia Bátaszékis kasvav tamm tuli võitjaks 2016. aasta Euroopa aasta puu valimisel. http://www.ksh.hu/apps/hntr.telepules?p_lang=HU&p_id=08864 Detailed Gazetteer of Hungary, vaadatud 23.09.2024. Története Bátaszék. Vaadatud 7. mail 2024 The oldest tree of Bátaszék Tree of the Year. Vaadatud 7. mail 2024
Punktmaneer

Punktmaneer on graafikatehnika, mille puhul kujutise moodustavad üksteise kõrvale klišeeplaadile löödud punktid. Punktmaneer on kas vaselõike või ofordi variant. Nn “kuiva meetodi” puhul lüüakse poleeritud vaskplaati vastava tööriistaga punktisuurused augukesed, mis trükivad samamoodi kui vaselõike jooned. “Märja meetodi” puhul algab kõik nagu ofordi puhul ja augukesed lüüakse lakipinda ja pärast töödeldakse plaati happega. Hele-tumedus tekib olenevalt sellest, kui tihedalt punkte on löödud või kui sügavalt on neid söövitatud. Tõmmiste võimalik arv oleneb sellest, kas aluseks on vaselõike või oforditehnika olles seega vastavalt kuni 1600 või 200. Punktmaneer tuli kasutusele koos vaselõikega 16. sajandi alguses Itaalias.
Balatonlelle

Balatonlelle on linn Ungaris Somogyi komitaadis Fonyódi kreisis. Balatonlelle on kuurortlinn ja puhkekeskus. Balatonlelle asub Balatoni järve lõunakaldal, kreisikeskusest Fonyódist umbes 11 km idakirdes ja komitaadikeskusest Kaposvárist ligikaudu 48 km põhjas. Asulat on esmamainitud 1229. aastal (Lela). Türklased hõivasid asula 1550. aastal. Turulinnaks sai Lelle 1848. aastal. 1864. aastal sai asula uueks nimeks sai Balatonlelle. 1921. aastal kaotas Balatonlelle turulinna staatuse ja muudeti suurkülaks. 1978. aastal ühendati Balatonlelle Balatonbogláriga Boglárlelle nime all. Boglárlelle sai linnaõigused 1986. aastal. 1991. aastal muudeti Balatonboglár ja Balatonlelle jälle eraldi asulateks, mõlemad säilitasid linnaõigused. Loučná nad Desnou, Tšehhi Vlăhița, Rumeenia Ramstein-Miesenbach, Saksamaa http://www.ksh.hu/apps/hntr.telepules?p_lang=HU&p_id=33862 Detailed Gazetteer of Hungary, vaadatud 23.09.2024. Története Nyaraljon Balatonlelle. Vaadatud 7. mail 2024
Geodeetiline astronoomia

Geodeetiline astronoomia ehk geomeetriline geodeesia on astronoomia haru, mis kasutab astronoomilisi meetodeid, et määrata asukohti Maal. Nende astronoomiliste vaatluste tulemusena määratakse asukohad Maal ning asimuudid, mis asukohti ühendavad. Geodeetilise astronoomia peamised kasutusalad on järgnevad: geodeetiliste andmesüsteemide loomine; täpne astronoomiline navigeerimine; astrogeodeetiline geoidi määramine; kivimite tiheduse modelleerimine ja maa-aluste kihtide määramine; Maa seire ja polaaride eksimuse (Arktika ja Antarktika asukoha ja liikumise jälgimine ning võimalike ebatäpsuste hindamine koordinaatide määramisel) määramine. Astronoomiline asimuut on nurk tähistaeva põhjapooluse ja vaadeldava objekti vahel, määratud astronoomilise vaatluse käigus. Asimuudi vaatlus koosneb vahelduvatest vaatlustest Põhjanaela ja mitme kilomeetri kaugusel asuva valgustatud sihtmärgi vahel. Astronoomiline laius on nurk, mis mõõdetakse astronoomilise normaali (raskusjõu vertikaali) ja ekvaatori tasandi vahel, kasutades astronoomilise meridiaani tasandit. Astronoomilise laiuse mõõtmise instrumendid: geodeetiline teodoliit koos horisondi taseme kinnitusega, kronomeeter, HF-raadiovastuvõtja, termomeeter ja baromeeter. Astronoomiline pikkuskraad on nurk Greenwichi keskmise astronoomilise meridiaani ja astronoomilise meridiaanitasandi vahel, mõõdetuna ekvaatori tasandi mingil ajahetkel. GPS-süsteemil põhinev lähenemine: asimuudi määramine globaalset positsioneerimissüsteemi (GPS) abil, mis võimaldab korraga mitme sihtmärgi vaatlemist, tuginedes GPS-i suhtelisele positsioneerimisele. Selle meetodi eelised on täpsus, kasutuslihtsus ja sõltumatus ilmastikuoludest. Uuemad tehnoloogiad: väga pika baasjoone interferomeetria (VLBI) on raadioastronoomia tehnika, mis võimaldab geodeetilistel võrkudel saavutada täpsemaid ja usaldusväärsemaid asukohamõõtmisi või positsioneerimist. Vertikaalidefleksioone saab ennustada tihedate maapealsete raskusvaatluste abil. süsteem TSACS (Total Station Astrogeodetic Control System), mis võimaldab programmeerida Leica TS60 tahhümeetrit tähtede vaatlemiseks ja kõrgusnurkade salvestamiseks. Sellega saab vaadelda eredaid tähti kuni 60 kraadi kõrgusel horisondist ning salvestada videot. Tahhümeetri andmeid võib kasutada samaaegseks laius- ja pikkuskraadi hindamiseks. "Geodetic astronomy", Wikipedia (inglise), 14. jaanuar 2024, vaadatud 7. mail 2024 "[VSL] Võõrsõnade leksikon". eki.ee. Vaadatud 16. mail 2024. Chang, C. C.; Tsai, W. Y (2006). "Evaluation of a GPS-Based Approach for Rapid and Precise Determination of Geodetic/Astronomical Azimuth" (PDF). JOURNAL OF SURVEYING ENGINEERING. Vaadatud 7. mail 2024. Hardy, R. (2022). "Geodetic Astronomy at NGS: Past and Present". National Geodetic Survey. Vaadatud 7. mail 2024. THOMSON, D. B. (1981). "INTRODUCTION TO GEODETIC ASTRONOMY" (PDF). University of New Brunswick. Vaadatud 7. mail 2024. Hirt, C.; Bürki, B. (2006). "Status of Geodetic Astronomy at the Beginning of the 21st Century" (PDF). Curtin University. Vaadatud 7. mail 2024.
Mariliis Pikkar

Mariliis Pikkar (neiupõlvenimi Mariliis Soobard; sündinud 9. detsembril 1985) on eesti moedisainer, moemaja Marimo asutaja, loovjuht ja disainer. Mariliis Pikkar on omandanud Tallinna Tehnikaülikoolis materjalitehnoloogia erialal magistrikraadi. Aastal 2022 valis ülikool Mariliis Pikkari edukate vilistlaste nimekirja, kellest filmiti materjalitehnoloogia eriala tutvustav video. Õpingute ajal aastal 2007 omandas ta praktikakogemuse Baltikas kangaste testijana ning rõivaste hooldusjuhiste arendajana. 2010. aastal asutas ta Marimo moebrändi, mis tegutseb Tallinna vanalinnas (Müürivahe 17). Aastatel 2011–2013 töötas ta Tallinna Tehnikaülikoolis külalislektorina, Eesti Kunstiakadeemias tekstiilidisaini osakonnajuhi assistendina ning hiljem moedisaini osakonnas rahvusvahelises moe- ja innovatsiooniprojekti Baltic Fashion projektijuhina ning õppejõuna. Mariliis on abielus Raido Pikkariga. 2018. aastal abiellunud paaril on kolm last. https://www.linkedin.com/in/mariliispikkar/ https://taltech.ee/sisseastuja/magistrioppe-erialad/puidu-plasti-ja-tekstiilitehnoloogia [1] https://www.artun.ee/et/baltic-fashion-koostookonverents/ https://artun.ois.ee/et/curriculum-subject/view?curriculum_id=7&subject_id=2172&year=2013 https://blog.swedbank.ee/ettevotlus/vahem-on-rohkem-eesti-roivabrandi-marimo-naide https://www.instagram.com/p/BpAMLCSF3mW/?hl=en https://eestinaine.delfi.ee/artikkel/120086608/kuula-marimo-fashion-house-i-looja-ja-disainer-mariliis-pikkar-kui-sa-midagi-armastad-siis-sa-ka-riskid Swedbank blogi: Vähem on rohkem- Eesti rõivabrändi Marimo näide Ärisaade podcast: Marimo- kirega hoitud bränd Ekspordime podcast: Mariliis Pikkar “Kuidas Marimo Fashion 15 riiki moekaupu ekspordib?" Delfi Ärileht | Vanalinnas asuv Eesti moemaja tuli kriisi mõjul välja ainulaadse kontseptsiooniga Podcast.ee | Beebi kõrvalt kohe tööle! Eesti moelooja räägib, kuidas on selline elu võimalik Anne&Stiil | Suur lugu – Šokk, kohanemine ja arengud. Eesti tuntud moedisainerid avavad, kuidas nad on kriisi ajal ellu jäänud Eesti Naine | Marimo Fashion House’i looja ja disainer Mariliis Pikkar: kui sa midagi armastad, siis sa ka riskid Pekkis Podcast: Mariliis Pikkar – elegantse brändi taga seisev sihikindel ja raske töö Beebi kõrvalt kohe tööle! Eesti moelooja räägib, kuidas on selline elu võimalik
Ööbik (film)

"Ööbik" on 2023. aasta novembris esilinastunud Eesti lühimängufilm. Saksa väed on sügisel 1944 Tallinnast taandunud ja Nõukogude võimukandjad Eestis tagasi. Noor valvur Aleksei saabub tööle Patarei vanglasse, kus hoitakse eesti rahvuslasi. Ta satub vastamisi kalestunud kolleegide ja surma ootavate vahistatutega, samas kui ainsat tröösti pakub müüri taga leelotav salapärane neidis. Aleksei on temast lummatud ning kui ta saab teada, et julgeolekutöötajatel on plaan salapärasele laulmisele vägivaldne lõpp teha, otsustab ta neidu hoiatada. See missioon seab aga küsimuse alla režiimitruu Aleksei põhimõtted ja ka tegelaste tuleviku. Aleksei ja tüdruku vahel tekib usaldus, mis ületab keele­barjääri ning näitab muusika meeli ravivaid omadusi ka rasketel aegadel. Aleksei – Jaroslav Kutšerenko Saale – Kärt Tammjärv komandant Helle – Epp Eespäev Endel – Meelis Rämmeld Strelnikov – Sergei Furmanjuk Leonov – Igor Rogatšov vahitorni valvur – Jevgeni Afonin NKVD ohvitser Ivanovitš – Janek Vadi ja teised. festivalil: 09.11.2023, PÖFF – Pimedate Ööde filmifestival Shorts, Tallinn osalemine, PÖFF Shorts (Tallinn, Tartu; Eesti), 2023, Rahvuslik võistlusprogramm 3 "Ööbik", festivalid. Eesti filmi andmebaas, vaadatud 7. mai 2024. Ööbik Eesti filmi andmebaasis Ööbik andmekogus IMDb (inglise) Andrei Liimets. Võbelev väljakutse täispikkadele mängufilmidele. kultuur.postimees.ee, 20. märts 2024. Leeni Linna: kui oleks liiga kerge, poleks ka huvitav filmi teha. kultuur.err.ee, 19. märts 2024.
Lühisnuga

Lühisnuga on üks võimalik osa elektrilistes lahutuslülitites. See on metallkomponent, mida on võimalik liigutada kas ühenduse loomiseks või katkestamiseks elektriahelas. Lahutuslülitites saab noa liigutamisega füüsiliselt katkestada ühenduse toiteallika ning ülejäänud elektriahela vahel, mis võimaldab ohutut hooldustööd, remonti või mõnel muul põhjusel vooluahela seiskamist. Ajal, kui lühisnuga on vooluahelas ühendatud, saab elekter liikuda läbi ahelda. Lühisnoad on projekteeritud kõrgete pingete ning voolude ohutuks ja tõhusaks käitlemiseks. Lühisnuga erineb teisest väga lihtsast elektriseadmete kaitsekomponendist – sulavkaitsmest. Erinevalt sulavkaitsmest, mis katkestab liigvoolu või lühise tekkides vooluahela automaatselt, tuleb lühisnuga füüsiliselt kontaktidest eemale liigutada. Lühisnoa valikul tuleb arvestada õigete parameetritega. Lühisnugadel on erinevad füüsilised mõõtmed, kuju ning materjal. Vastavalt nendele parameetritele erineb ka lubatud voolutugevuse määr. Valides valede parameetritega lühisnoa, võib see kahjustuda või sulada. Kui suur pinge läbib lühisnuga, võib noa avamisel tekkida elektrikaar. Elektrikaar on elektrivoolu juhtiv vooluhulk, mis tekib elektriliste kontaktide avanemisel või sulgumisel. Elektrikaar võib olla väga kuum ja intensiivne ning sellega kaasnevad mitmed ohud nagu põletusvigastused, plahvatusoht, kahjustatud seadmed.
Veluticeps

Veluticeps on klassi Agaricomycetes seltsi Gloeophyllales kuuluv seente perekond. Veluticeps abietina Veluticeps andmebaasis eElurikkus
Baltic Pipe

Baltic Pipe on maagaasi torujuhe Europipe II (Norra-Saksamaa) torujuhtme, Taani ja Poola vahel. Torujuhe võimaldab eksportida Norra gaasiväljade gaasi Taani ja Poola. Torujuhtme haldajateks on Taani ettevõte Energinet ning Poola Gaz-System. Torujuhtme maksimaalne läbilaskevõimsus on 10 miljardit kuupmeetrit aastas ning kogupikkus 900 kilomeetrit. Ehitustööd toimusid 2019–2022. Baltic Pipe avati 27. septembril 2022 ning see saavutas täisvõimsuse 30. novembril 2022. Baltic Pipe has commenced operation at full capacity, Energinet, 30.11.2022 Baltic Pipe, gaz-system.pl, vaadatud 12. mai 2024 Opening of the Baltic Pipe line, 27.09.2022 Gaz-System: Baltic Pipe Energinet: Baltic Pipe
Holm Bank

Holm Bank AS (brändinimi Holm) on Eesti pank. Holmi pangale kuuluvad kaubamärgid Holm ja Liisi. Holm pakub era- ja ärikliendi finantseerimisteenuseid ja hoiuseid. Panga nõukogu esimees on Arne Veske. Tegevjuht on alates 2022. aasta novembrist Kaspar Kalvet. Holm Bank AS on Läti tütarettevõtte Holm Bank Latvia SIA ainuaktsionär. Holmi panga juured ulatuvad aastasse 1995, mil esimesena Eestis hakati pakkuma järelmaksu ja toodi turule kaubamärk Liisi. 2019. aasta aprillis omandas ettevõte panga õigused ja kannab nime Holm Bank AS. 2019. aasta sügisel sõlmis Holmi pank koostöölepingu Euroopa juhtiva hoiuste kaasamise platvormiga Raisin ja hakkas pakkuma tähtajalisi hoiuseid ka Saksa ja Austria klientidele. 2019. aastal omandas Holm Bank AS enamusosaluse Läti ettevõttes SIA Best Līzings, mis alates 2020. aasta oktoobrist kannab nime Holm Bank Latvia SIA ning on Läti turul esindatud kaubamärgiga Holm. 2021. aasta alguses omandas Holm Bank AS 100% osaluse tütarettevõttes. Holmi panga nimi on inspireeritud Lääne-Eesti laidudest, mida rannarahvas nimetab holmideks. Nimi viitab panga Haapsalu juurtele. Holmi pank pakub Eestis eraklientidele erinevaid väikelaene, tagatisega kodu- ja hüpoteeklaene, järelmaksulahendusi, virtuaalseid ja füüsilisi krediitkaarte, liisingut ja hoiuseid. Äriklientidele pakub Holmi pank erinevaid finantseerimislahendusi (sh liisingut) ja hoiuseid. Holmi pank on täielikult digitaalne pank, mille teenuseid on võimalik kasutada veebis ja mobiiliäpis. Klienditeenindus toimub veebis ja telefoni teel. ERR (2. november 2022). "Holm panka asub juhtima Kaspar Kalvet". ERR. Vaadatud 8. mail 2024. ERR, Marko Tooming | (3. aprill 2019). "Arne Veske: pank tundus midagi tohutult suurt ja kättesaamatut". ERR. Vaadatud 8. mail 2024. "Holm Bank AS". www.holmbank.ee. Vaadatud 8. mail 2024. Holmi panga koduleht